Document ID: 32010R0164

KOMISJONI MÄÄRUS (EL) nr 164/2010,
25. jaanuar 2010,
millega määratletakse Euroopa Parlamendi ja nõukogu direktiivi 2005/44/EÜ (ühtlustatud jõeteabeteenuste kohta ühenduse siseveeteedel) artiklis 5 osutatud elektroonilise laevadest teatamise tehnilised kirjeldused siseveelaevanduses
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 7. septembri 2005. aasta direktiivi 2005/44/EÜ ühtlustatud jõeteabeteenuste kohta ühenduse siseveeteedel, (1) eriti selle artikli 5 lõike 1 punkti b,
ning arvestades järgmist:
(1)
Jõeteabeteenuseid tuleks arendada ja rakendada ühtlustatud, koostalitlusvõimelisel ja avatud viisil.
(2)
Tuleks määratleda siseveelaevanduse elektroonilise laevadest teatamise tehnilised kirjeldused.
(3)
Elektroonilise laevadest teatamise tehnilised kirjeldused peaksid põhinema direktiivi II lisas sätestatud tehnilistel põhimõtetel.
(4)
Tehnilistes kirjeldustes tuleks nõuetekohaselt arvesse võtta asjaomastes rahvusvahelistes organisatsioonides tehtud tööd. Tagatakse ühilduvus muude transpordiliikide liikluskorraldusteenustega, eriti merelaevade liikluskorralduse ja teabeteenustega.
(5)
Samuti tuleks nendes arvesse võtta tööd, mida on teinud elektroonilise laevadest teatamise eksperdirühm, mis koosneb liikmesriikides elektroonilise laevadest teatamise rakendamise eest vastutavate asutuste esindajatest, teiste valitsusasutuste ametlikest liikmetest ning kõnealuse valdkonna ettevõtete määratud vaatlejatest.
(6)
Tehnilised kirjeldused peaksid vastama praegusele tehnika tasemele. Direktiivi 2005/44/EÜ kohaldamisest saadud kogemused ning tehnika tulevane areng võivad tingida vajaduse tehniliste kirjelduste muutmise järele. Tehniliste kirjelduste muudatustes tuleks nõuetekohaselt arvesse võtta elektroonilise laevadest teatamise eksperdirühma tööd.
(7)
Käesolevas määruses sätestatud meetmed on kooskõlas nõukogu 16. detsembri 1991. aasta direktiivi 91/672/EMÜ (siseveeteedel kauba- ja reisijateveo siseriiklike laevajuhitunnistuste vastastikuse tunnustamise kohta) artikli 7 kohaselt loodud komitee arvamusega (2),
ON VASTU VÕTNUD KÄESOLEVA MÄÄRUSE:
Artikkel 1
Siseveelaevanduse elektroonilise laevadest teatamise tehnilised kirjeldused on määratletud lisas.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 25. jaanuar 2010

Labels: 7
12
8